CELEX: 32017R0555
Language: fi
Date: 2017-03-24 00:00:00
Title: Komission täytäntöönpanoasetus (EU) 2017/555, annettu 24 päivänä maaliskuuta 2017, täytäntöönpanoasetuksen (EU) N:o 540/2011 muuttamisesta siltä osin kuin on kyse eräiden täytäntöönpanoasetuksen (EU) N:o 686/2012 liitteessä olevassa B osassa lueteltujen tehoaineiden hyväksynnän voimassaoloajan pidentämisestä (AIR IV -uusimisohjelma) (ETA:n kannalta merkityksellinen teksti. )

25.3.2017   
            
            
               FI
            
            
               Euroopan unionin virallinen lehti
            
            
               L 80/1
            
         KOMISSION TÄYTÄNTÖÖNPANOASETUS (EU) 2017/555,
   annettu 24 päivänä maaliskuuta 2017,
   täytäntöönpanoasetuksen (EU) N:o 540/2011 muuttamisesta siltä osin kuin on kyse eräiden täytäntöönpanoasetuksen (EU) N:o 686/2012 liitteessä olevassa B osassa lueteltujen tehoaineiden hyväksynnän voimassaoloajan pidentämisestä (AIR IV -uusimisohjelma)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 17 artiklan ensimmäisen kohdan ja 78 artiklan 2 kohdan,
   sekä katsoo seuraavaa:
   
               (1)
            
            
               Komission täytäntöönpanoasetuksen (EU) N:o 540/2011 (2) liitteessä olevassa A osassa esitetään asetuksen (EY) N:o 1107/2009 nojalla hyväksyttyinä pidettävät tehoaineet.
            
         
               (2)
            
            
               Komission täytäntöönpanoasetuksen (EU) N:o 844/2012 (3) mukaisesti esitettiin hakemukset tässä asetuksessa mainittujen tehoaineiden hyväksynnän uusimiseksi. Kyseisten tehoaineiden hyväksynnän voimassaolo saattaa kuitenkin päättyä hakijoista riippumattomista syistä ennen kuin on tehty päätös sen uusimisesta. Sen vuoksi on tarpeen pidentää niiden hyväksynnän voimassaoloaikoja asetuksen (EY) N:o 1107/2009 17 artiklan mukaisesti.
            
         
               (3)
            
            
               Kun otetaan huomioon aika ja resurssit, joita tarvitaan näin monen tehoaineen, joiden hyväksynnän voimassaolo päättyy vuosien 2019 ja 2021 välillä, hyväksynnän uusimista koskevien hakemusten arvioinnin saattamiseen päätökseen, komission täytäntöönpanopäätöksessä C(2016)6104 (4) laadittiin samankaltaiset tehoaineet yhteen kokoava työohjelma ja vahvistettiin sen painopisteet ihmisten ja eläinten terveyttä tai ympäristöä koskevien turvallisuusnäkökohtien perusteella, kuten asetuksen (EY) N:o 1107/2009 18 artiklassa säädetään.
            
         
               (4)
            
            
               Täytäntöönpanopäätöksen C(2016)6104 mukaisesti etusijalle olisi asetettava vähäriskisinä pidetyt tehoaineet. Sen vuoksi kyseisten tehoaineiden hyväksynnän voimassaoloa olisi jatkettava ajanjaksolla, joka on mahdollisimman lyhyt. Ottaen huomioon vastuiden ja työn jakautuminen esittelijöinä ja rinnakkaisesittelijöinä toimivien jäsenvaltioiden välillä sekä arviointia ja päätöksentekoa varten tarvittavat käytettävissä olevat resurssit kyseisen ajanjakson olisi oltava yksi vuosi tehoaineiden parafiiniöljy/(CAS 64742-46-7), parafiiniöljy/(CAS 72623-86-0), parafiiniöljy/(CAS 8042-47-5), parafiiniöljy/(CAS 97862-82-3) ja rikki osalta.
            
         
               (5)
            
            
               Ottaen huomioon voimassaolon nykyinen päättymispäivä, se tosiseikka, että täytäntöönpanoasetuksen (EU) N:o 844/2012 6 artiklan 3 kohdan mukaan tehoainetta koskeva täydentävä asiakirja-aineisto on toimitettava viimeistään 30 kuukautta ennen voimassaolon päättymispäivää, tarve varmistaa vastuiden ja työn tasapuolinen jakautuminen esittelijöinä ja rinnakkaisesittelijöinä toimivien jäsenvaltioiden välillä sekä arviointia ja päätöksentekoa varten tarvittavat käytettävissä olevat resurssit täytäntöönpanoasetuksen C(2016)6104 mukaisesti etusijalle asetettuihin ryhmiin kuulumattomien tehoaineiden osalta hyväksynnän voimassaoloa olisi jatkettava joko kahdella tai kolmella vuodella. Sen vuoksi on asianmukaista jatkaa tehoaineiden 2-fenyylifenoli (mukaan luettuina sen suolat kuten natriumsuola), klormekvatti, dimetakloori, etofenproksi, penkonatsoli, propakitsafoppi, tetrakonatsoli, triallaatti ja zeta-sypermetriini hyväksynnän voimassaoloaikaa kahdella vuodella ja jatkaa tehoaineiden bensulfuroni, natrium-5-nitroguajakolaatti, natrium-o-nitrofenolaatti, natrium-p-nitrofenolaatti ja tebufenpyradi hyväksynnän voimassaoloaikaa kolmella vuodella.
            
         
               (6)
            
            
               Komissio vastaanotti hakemuksen, jossa pyydettiin uusimaan tehoaineen kvitsalofoppi-P (muunnos kvitsalofoppi-P-etyyli) hyväksyntä, ja erillisen hakemuksen, jossa pyydettiin uusimaan tehoaineen kvitsalofoppi-P (muunnos kvitsalofoppi-P-tefuryyli) hyväksyntä. Tämän seikan sekä kvitsalofoppi-P-etyylin ja kvitsalofoppi-P-tefuryylin erilaisten riskiprofiilien vuoksi niitä on tarpeen pitää kahtena erillisenä tehoaineena uusimismenettelyä varten. Muunnos kvitsalofoppi-P-etyyli ei kuulu täytäntöönpanoasetuksen C(2016)6104 mukaisesti etusijalle asetettuihin ryhmiin. Sen vuoksi ja ottaen huomioon kappaleessa 5 esitetyt syyt on tarpeen jatkaa sen hyväksynnän voimassaoloaikaa kahdella vuodella.
            
         
               (7)
            
            
               Ottaen huomioon asetuksen (EY) N:o 1107/2009 17 artiklan ensimmäisen kohdan tarkoituksen komissio vahvistaa niissä tapauksissa, joissa ei ole toimitettu täydentävää asiakirja-aineistoa täytäntöönpanoasetuksen (EU) N:o 844/2012 mukaisesti viimeistään 30 kuukautta ennen kulloistakin tämän asetuksen liitteessä vahvistettua voimassaolon päättymispäivää, päättymispäiväksi saman päivän, joka oli voimassa ennen tätä asetusta, tai aikaisimman mahdollisen päivän sen jälkeen.
            
         
               (8)
            
            
               Ottaen huomioon asetuksen (EY) N:o 1107/2009 17 artiklan ensimmäisen kohdan tarkoituksen komissio vahvistaa niissä tapauksissa, joissa komissio antaa asetuksen, jossa säädetään, että tämän asetuksen liitteessä tarkoitetun tehoaineen hyväksyntää ei uusita, koska hyväksymisperusteet eivät täyty, voimassaolon päättymispäiväksi saman päivän, joka oli voimassa ennen tätä asetusta, tai tehoaineen hyväksynnän uusimatta jättämisestä annetun asetuksen voimaantulopäivän, sen mukaan kumpi päivämäärä on myöhäisempi. Silloin kun komissio antaa asetuksen, jossa säädetään tämän asetuksen liitteessä tarkoitetun tehoaineen hyväksynnän uusimisesta, se pyrkii vahvistamaan tapauksen mukaan aikaisimman mahdollisen soveltamispäivän.
            
         
               (9)
            
            
               Sen vuoksi täytäntöönpanoasetusta (EU) N:o 540/2011 olisi muutettava.
            
         
               (10)
            
            
               Ottaen huomioon, että joidenkin aineiden hyväksyntä päättyy 31 päivänä lokakuuta 2019 ja että hakijoiden olisi toimitettava täydentävät asiakirjat viimeistään 30 kuukautta ennen voimassaolon päättymispäivää, tämän asetuksen olisi tultava voimaan mahdollisimman pian.
            
         
               (11)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) N:o 540/2011 liite tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä maaliskuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 309, 24.11.2009, s. 1.
   
      (2)  EUVL L 153, 11.6.2011, s. 1.
   
      (3)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).
   
      (4)  Komission täytäntöönpanopäätös, annettu 28 päivänä syyskuuta 2016, työohjelman laatimisesta sellaisten tehoaineiden, joiden hyväksynnän voimassaolo päättyy vuonna 2019, 2020 tai 2021, hyväksynnän uusimista koskevien hakemusten arvioimiseksi Euroopan parlamentin ja neuvoston asetuksen (EY) N:o 1107/2009 mukaisesti (EUVL C 357, 29.9.2016, s. 9).
   
      LIITE
      Muutetaan täytäntöönpanoasetuksen (EU) N:o 540/2011 liitteessä oleva A osa seuraavasti:
      
                  1)
               
               
                  korvataan bensulfuronia koskevan 271 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2022”;
               
            
                  2)
               
               
                  korvataan natrium-5-nitroguajakolaattia koskevan 272 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2022”;
               
            
                  3)
               
               
                  korvataan natrium-o-nitrofenolaattia koskevan 273 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2022”;
               
            
                  4)
               
               
                  korvataan natrium-p-nitrofenolaattia koskevan 274 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2022”;
               
            
                  5)
               
               
                  korvataan tebufenpyradia koskevan 275 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2022”;
               
            
                  6)
               
               
                  korvataan klormekvattia koskevan 276 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”30. marraskuuta 2021”;
               
            
                  7)
               
               
                  korvataan propakitsafoppia koskevan 278 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”30. marraskuuta 2021”;
               
            
                  8)
               
               
                  korvataan zeta-sypermetriiniä koskevan 281 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”30. marraskuuta 2021”;
               
            
                  9)
               
               
                  korvataan dimetaklooria koskevan 284 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2021”;
               
            
                  10)
               
               
                  korvataan etofenproksia koskevan 285 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2021”;
               
            
                  11)
               
               
                  korvataan penkonatsolia koskevan 287 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2021”;
               
            
                  12)
               
               
                  korvataan triallaattia koskevan 288 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2021”;
               
            
                  13)
               
               
                  korvataan rikkiä koskevan 292 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;
               
            
                  14)
               
               
                  korvataan tetrakonatsolia koskevan 293 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2021”;
               
            
                  15)
               
               
                  korvataan parafiiniöljyjä koskevan 294 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;
               
            
                  16)
               
               
                  korvataan parafiiniöljyä koskevan 295 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2020”;
               
            
                  17)
               
               
                  korvataan 2-fenyylifenolia (mukaan luettuina sen suolat kuten natriumsuola) koskevan 299 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2021”;
               
            
                  18)
               
               
                  Korvataan 279 kohta seuraavasti:
                  
                              ”279
                           
                           
                              Kvitsalofoppi-P
                           
                           
                               
                           
                           
                               
                           
                        
                              Kvitsalofoppi-P-tefuryyli
                              CAS-nro 119738-06-6
                              CIPAC-nro 641.226
                           
                           
                              (RS)-tetrahydrofurfuryyli-(R)-2-[4-(6-kloorikinoksalin-2-yylioksi)fenoksi]propionaatti
                           
                           
                              ≥ 795 g/kg
                           
                           
                              1. joulukuuta 2009
                           
                           
                              30. marraskuuta 2019
                           
                           
                              A OSA
                              Lupa voidaan myöntää ainoastaan käyttöön rikkakasvien torjunta-aineena.
                              B OSA
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 23. tammikuuta 2009 valmistuneen kvitsalofoppi-P:tä koskevan tarkastelukertomuksen päätelmät ja erityisesti sen lisäykset I ja II.
                              Kokonaisarvioinnissa jäsenvaltioiden on kiinnitettävä erityistä huomiota
                              
                                          —
                                       
                                       
                                          siihen, että kaupallisesti valmistetun teknisen materiaalin spesifikaatio on vahvistettava ja että siitä on esitettävä tarvittavat analyysitulokset. Toksisuuskokeissa käytettyä testimateriaalia on verrattava ja se on todennettava teknisen materiaalin spesifikaatioon nähden,
                                       
                                    
                                          —
                                       
                                       
                                          käyttäjien ja työntekijöiden turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö,
                                       
                                    
                                          —
                                       
                                       
                                          muiden kuin torjuttavien kasvien suojeluun ja varmistettava, että lupaedellytyksiin sisältyy tarvittaessa riskinhallintatoimenpiteitä kuten puskurivyöhykkeet.
                                       
                                    Lupaedellytyksiin on tarvittaessa sisällyttävä riskinhallintatoimenpiteitä.
                              Asianomaisten jäsenvaltioiden on varmistettava, että ilmoittaja toimittaa komissiolle lisätietoja muille kuin torjuttaville niveljalkaisille aiheutuvasta riskistä.
                              Jäsenvaltioiden on varmistettava, että ilmoittaja toimittaa tällaiset tiedot komissiolle viimeistään 30. marraskuuta 2011.”
                           
                        
                              Kvitsalofoppi-P-etyyli
                              CAS-nro 100646-51-3
                              CIPAC-nro: 641.202
                           
                           
                              etyyli-(R)-2-[4-(6-kloorikinoksalin-2-yylioksi)fenoksi]-propionaatti
                           
                           
                              ≥ 950 g/kg
                           
                           
                              1. joulukuuta 2009
                           
                           
                              30. marraskuuta 2021